open-index/open-wikipedia-markdown huggingface dataset:
Corsipedia

**Corsipedia** hè un nome micca ufficiale pè a versione di a **Wikipedia in lingua corsa** (nome ufficiale). Ella hè chjamata **cowiki** dinò. Hè stata criata u 9 di decembre 2003. Cum'è tutte l'altre Wikipedie in tutte l'altre lingue si tratta d'un'enciclopedìa lìbera è gratisi. Ognunu chi vole, pò participà è cuntribuì cun u so sapè. U nome Corsipedia hè inspiratu da a Galipedia, a versione di Wikipedia in lingua galiziana.  

U prupòsitu particulare d'issu prugettu hè di prumove a lingua corsa è di fà cunnosce l'ìsula di Còrsica nantu à internet è in u mondu.

Sinu à oghje, a Wikipedia in lingua corsa tene  artìculi. U nùmeru d'utilizatori registrati attuale hè di . Ma hè moltu diffìciule d'indicà u nùmeru d'utilizatori (o participanti) chi ponu cuntribuì cum'è autori d'artìculi rispettivamente chi pàrlanu corsu daveru, perchì assai chi cuntribuìscenu cum'è autori ùn sò micca registrati o ùn indichèghjanu micca e so cunniscenze di corsu nant'à e so pàgine d'utilizatore. Attualmente (29 di ghjennaghju 2024) ci sò **36** utilizatori chi indichèghjanu ch'elli ponu cuntribuì in lingua corsa, di i quali **18** incun un nivellu elementare, **11** cù nivellu mezu è **3** cù nivellu avanzatu; **4** antri participanti indichèghjanu ch'elli hanu u corsu cum'è lingua materna. (Trè d'issi trentasei participanti corsòfoni hanu dinù qualchì cunniscenza di u sassarese è unu di u gallurese, e dette varietà corsosarde.)

U nùmeru di i participanti attivi hè di , chi vole dì che tante persone hanu cullaburatu 'ssi ùltimi trenta jorni.

;Classamentu
Siente u nùmeru d'artìculi, a Corsipedia appartene à e 180 più grande Wikipedie, d'un tutale di 326. Attualmente (29 ghjennaghju 2024), hè a **178**ima più grande Wikipedia. Ma questa ùn hè micca un indicatore pè a qualità.

Siente u classamentu pè selezzione d'artìculi, a Corsipedia appartene à e 170 più grande Wikipedie, d'un tutale di 316. Attualmente (ghjugnu 2023), hè a **162**ima più grande Wikipedia. È questa hè ancu un indicatore pè a qualità.

Esiste puru un prugettu surella in a varietà sassaresa chi si chjama '''Vichipedìa - L'enzicropedìa lìbbara in linga sassaresa''', ma chi hè torna un prugettu di prova.

## Note


## Artìculi cunnessi
* Statistiche Wikipedia in lingua corsa
* 

## Ligami
Leghje istu artìculu in a Wikipedia sassaresa
Galipedia

A **Galipedia** hè a versione di Wikipedia in lingua galiziana. Hè stata creata l'8 di marzu 2003. Cum'è tutte l'altre Wikipedia in tutte l'altre lingue si tratta d'un'enciclopedia nantu à a rete chì hè libera è gratisi. Ognunu chi vole pò participà è cuntribuisce cun u so sapè. U nome di a "Corsipedia", a versione di Wikipedia in lingua corsa, hè inspiratu da u nome "Galipedia".

Dece anni dopu à so creazione, superò a marca di 100.000 articuli u 4 di marzu 2013. 

Attualmente, a Wikipedia in lingua galiziana hà più di **199.000** articuli (ottobre 2023) e appartene cusì à e 60 Wikipedia più grande di u mondu, d'un tutale di 323.

## Galleria

File:Wikipedia-logo-v2-gl 100K.png|Dui logotipi per celebrà i
File:Wikipedia-logo-v2-gl 100 K.svg|100.000 articuli (2013)
File:Galipedia 15 - Proposta 01-02.png|15 anni Galipedia (2018)


## Fonte
* Galipedia - Wikipedia in lingua galiziana
Sicipedia

A **Sicipedia** hè a virsioni di Wikipedia in lingua siciliana. Hè stata criata d'uttrovi 2004. Com'è tutti l'altri Wikipedia in tutti l'altri lingui si tratta d'un'enciclupedìa lìbara è gratisi. Ugnunu chi voli pò participà è cuntribuiscia incù lu so sapere. U nome Sicipedia veni di i parulli "***sici'''lianu''" è "''Wiki'''pedia***".

Attualmenti, a Sicipedia teni più di **26.000** artìculi (ghjinnaghju 2023).
2010

**2010**

## Evenimenti

### Premii Nobel 2010
- Premiu Nobel per a Pace : Martti Ahtisaari
- Premiu Nobel per a Litteratura : Mario Vargas Llosa
- Premiu Nobel per a Medicina : Robert Edwards
- Premiu Nobel per a Fisica : Andre Geim è Konstantin Novoselov
- Premiu Nobel per a Chimica : Richard Heck, Ei-ichi Negishi è Akira Suzuki
- Premiu Nobel per l'Ecunumia : Peter Diamond, Dale Mortensen è Christopher Pissarides

## Nascite

## Morti
* 10 di ghjugnu: Sigmar Polke, pittore tedescu

## In Corsica

## Riferimenti
* Orsu Ghjuvanni Caporossi, *Cronica di a Corsica*, https://cronicadiacorsica.pagesperso-orange.fr/ 

## Ligami
Lucien Auguste Letteron

U canonicu Lucien Auguste Letteron, (1844-1908) fù un'prete è sopratuttu un'storianu di a Corsica.

Profissore à un Liceu di Bastia tuttu u so bellu tempu è per a ricerca è a publicazione di vechji documenti. Fù u fundatore in lu 1880 di a "Société des sciences historiques et naturelles de la Corse"  è l'annu sequentu di u Bulletinu di a Società.

U canonicu Letteron hà u so carrughju in Bastia.
Amarantu

L'Amarantu (*[[Amaranthus retroflexus]]*) hè una spezia di pianta chì face parte di a famiglia di l'Amaranthaceae. Hè alta 30 cm à 1 m. U fustu hè pilosu è accade ch'ellu fussi russicciu. Fiurisce da lugliu à sittembre. I fiori sò verdi. L'amarantu sparisce sopra à 600 metri. A sessualità di l'amarantu hè monoica.

L'amarantu hè urighjinariu d'America è u so areale si stende assai.

Parechji sinonimi d' *Amaranthus retroflexus* sò:
* *Amaranthus bulgaricus* Kovalev
* *Amaranthus delilei* Richt. & Loret
* *Amaranthus strictus* Ten.
* *Amaranthus texidoris* Sennen & Gonzalo
* *Amaranthus tremolsii* Sennen & Gonzalo
* *Galliaria scabra* Bubani

## In Corsica

L'Amarantu hè prisente in Corsica. Hè ancu chjamatu l'amaranta. Hè cunsideratu cum'è una spezia invasiva, chì pò esse priculosa per e spezie endemiche di Corsica. 

## Referenze
* Gamisans, J. è Jeanmonod, J. (1993) Catalogu di i pianti vascularii di Corsica - Catalogue des plantes vasculaires de la Corse, Cunsirvatoriu è giardinu botanicu di a cità di Geneva: Geneva (in francesu)

## Ligami
* E piante di Balogna 
* E piante invasive di Corsica - OEC
Tromsu

**Tromsu** (*Tromsø* in nurvegese; *Romsa* in sami settentriunale; *Tromsö* in svedese) hè a settima cità di a Nurvegia incù una pupulazioni di circa 53.622 abitanti.

Hè a cità incù più di 50000 abitanti più a nordu di u mondu. Hà a diocesi catolica, a distileria è u parcu botanicu più a nordu di u mondu. Pare dinù chì aghja u Burger King più settentriunale di u mondu.
Galizianu-Portughese

**Galizianu-portughese** (in galizianu: *galego-portugués* o *galaico-portugués*; in purtughese: *galego-português* o *galaico-português*) hè u tèrmine pè a lingua d'orìgine stòrica di e dùie lingue oghjinche galizianu è portughese. Fù una lingua rumanza di u sottugruppu rumanzu occidentale - è più precisu - iberurumanzu. Si face ancu usu di u tèrmine galizianu-purtughese pè un'astru pìcculu sottugruppu chì cunsiste in e trè lingue portughese, galizianu è a Fala.

## Da vede dinò
* A Fala
* Lingua galiziana
* Lingua portughese
A Fala

A **lingua fala** (o semplicemente **a Fala**) hè una lingua romanza chì hè parlata in e cumune di San Martín de Trevejo, Eljas è Valverde del Fresno in a detta Valle de Jálama in u norduveste di a provincia di Cáceres in Spagna, vicinu à a fruntiera di u Purtugallu. In tutte 'sse cumune ci hè un dialettu propiu. Ci sò frà 6.000 è 10.500 locutori di a Fala, frà i quali 4.500 è 5.500 vìvenu in l'aghja di diffusione.

Incù lu portughese è lu galizzianu, a lingua fala face parte di un pìcculu sottugruppu ind'u iberurumanzu, chjamatu galizianu-portughese.

## Ligami
*Ethnologue report for the Fala
Lingua mirandesa

La **lingua mirandesa** o **mirandese** (in mirandesu: *mirandés* o *lhéngua mirandesa*) hè una lingua rumanza parlata in lu nordeste di lu Purtugallu, vicinu à la fruntiera spagnola. Ci sò à l'incirca 15.000 finu à 17.000 lucutori. 

## Ligami
* Wikipedia in mirandesu
Brasiguayos

**Brasiguayos** (da u spagnolu) o **brasiguaios** (ancu **brasilguaios**, da u portughese) hè u nome pè i brasiliani in Paraguay rispettivamente i paraguayani d'orìgine brasiliana chi vìvenu soprattuttu in i dipartimenti Canindeyú è Alto Paraná in u sudeste di u paese, vicinu à a fruntiera cù Brasile. Ci sò frà 350.000 è 500.000 brasiguayos. A so lingua materna (o a so prima lingua) hè suvente u portughese.
Renania Settentriunale-Vestfalia

A **Renania Settentriunale-Vestfalia** (in tedescu: *Nordrhein-Westfalen*, in bassu tedescu: *Noordrhien-Westfalen*, in culoniese: *Noodrhing-Wäßßfaale*; abbreviatu in *NRW*) hè un statu federatu (*Land*) di a Germania.

U capilogu hè Düsseldorf.

## Da vede dinò
*Minden
Land

* Una divisione territuriale è amministrativa di a Germania: Land (Germania)
* Una divisione territuriale è amministrativa di l'Austria: Land (Austria)
Dipartimentu (Francia)

Un **dipartimentu** (francese: *département*) hè una divisione politica di a Francia. A Francia teni 100 dipartimenti.

* Ain (01)
* Aisne (02)
* Allier (03)
* Alpi di l'Alta Pruvenza (04)
* Alti Alpi (05)
* Alpi Marittimi (06)
* Ardèche (07)
* Ardenne (08)
* Ariège (09)
* Aube (10)
* Aude (11)
* Aveyron (12)
* Bocchi di u Rodanu (13)
* Calvados (14)
* Cantal (15)
* Charente (16)
* Charente Marittima (17)
* Cher (18)
* Corrèze (19)
* Côte-d'Or ò Costa d'Oru (21)
* Côtes-d'Armor ò Costi d'Armore (22)
* Creuse (23)
* Dordogna (24)
* Doubs (25)
* Drôme (26)
* Eure (27)
* Eure-et-Loir (28)
* Finistère ò Finisterra (29)
* Gard (30)
* Alta Garona (31)
* Gers (32)
* Gironda ò Ghjironda (33)
* Hérault (34)
* Ille-et-Vilaine (35)
* Indre (36)
* Indre è Loira (37)
* Isère (38)
* Ghjura (39)
* Landes (40)
* Loir-et-Cher (41)
* Loira (42)
...

A Corsica teni dui dipartimenti:

* Pumonte (2A)
* Cismonte (2B)
Stati di a Germania

Un **statu** ò **land** (direttamente dà a parolla tedesca *Land* ò ancu *Bundesland*) hè una divisione territuriale, pulìtica è amministrativa di a Germania, cumparèvule à un statu federale. U Statu tedescu si cumpone di 16 stati o *Bundesländer* (plurale).
Land (Austria)

Un **land** o **Land** (direttamente da a parolla tedesca *Land* o ancu *Bundesland*) hè una divisione territuriale, pulìtica è amministrativa di l'Austria, sìmule à un statu federale. U Statu austrìacu hè cumpostu di 9 *Länder* o *Bundesländer* (plurale).
Spagnolu latinumericanu

U **spagnolu latinumericanu** (o **spagnolu latinu-mericanu**, **latinuamericanu** o **latinu-americanu**) hè un tàrmini ghjinarali par tutti li variità di a lingua spagnola in l'Amèrica Latina. Ùn hè micca una sola certa forma di u spagnolu. Esìstini mori varienti di'ssa lingua, si pò guasi dì, una in ogni paesu di i Mèrichi cintrali è miridiunali, talvolta cù grandi sfarenzi da un paesu à l'astru. Ma hè una denominazioni adattata à u fattu chè ci sò puru assai sumiglianzi frà i diversi variità è punti cumuni chì sò caratterìstichi pà a lingua spagnola in Amèrica Latina in ghjinarali. 

## Vocabulariu
In u spagnolu latinumericanu assai parulli è sprissioni si distìnguini da lu spagnolu di a Spagna. Spessu, i spagnoli cunnòscini è capìscini ancu i detti latinu-americanìsimi, di i quali mori vènini difatti di lu spagnolu (o castillanu) anticu. Ogni tantu, si pò ricunnoscia parulli da u purtughesu o lu talianu chì hani avutu (è hani), dipendenti di u paesu è a righjoni, qualchì influenza à u spagnolu in Amèrica. Eccu un tavellone di comparazioni cù alcuni esempii:

## Da veda dinù
* Spagnolu argentinu
* Spagnolu rioplatense
Trìplice fruntiera

Una **trìplice fruntiera** hè un puntu geugràficu induve si scòntranu e fruntiere di trè territorii distinti, per esempiu a fruntiera cumuna di trè paesi, trè stati distinti, o ind'un paese a fruntiera cumuna di trè regione, pruvincie, stati federali, dipartimenti ecc.
Aquisgrana

**Aquisgrana** (da l'italianu; in francese: **Aix-la-Chapelle**; in tedescu: **Aachen** o ancu **Bad Aachen**) hè una cità in Germania incù più di 250.000 abitenti, vicinu à e fruntiere cù la Bèlgica è li Paesi Bassi. A superficia hè di 160 km². Dapoi u 1890, quandu a cità hà avutu più di 100.000 abitenti, Aquisgrana hè cunsiderata cum'è a grande cità a più occidentale di u paese.

Hè una vechja, un'antica cità incù una storia assai longa. Si tratta d'una fundazione di l'antichi Rumani. Hè cunnusciuta pè u so riccu patrimoniu culturale è architettònicu. Aquisgrana hà un vescu è una scola tècnica.

## Geugrafìa

Aquisgrana hè situata in u dettu land (statu federale) di Nordu Renu-Westfalia, à a trìplice fruntiera di Germania-Bèlgica-Paesi Bassi. A lunghezza di a fruntiera di a cità hè di 87,7 chilòmetri, di i quali 23,8 km cun a Bèlgica è 21,8 km cù i Paesi Bassi. 
 
### Toponimìa

Ci sò parechji toponimi per a cità di Aquisgrana. In lingua corsa, lu nome *Aquisgrana* da u talianu hè storicamente lògicu, ma oghje, perchì a Còrsica face parte di u statu francese è ci hè una grande influenza di a lingua francese nant'à a lingua corsa, u nome francese *Aix-la-Chapelle* hè ancu, forse più cunnusciutu.
Spagnolu argentinu

U **spagnolu argentinu** (o **arghjintinu**) hè a variante di a lingua spagnola chi hè parlata in Argentina. Appartenente à u cusiddettu spagnolu rioplatense, a forma argentina di u castiglianu (spagnolu) s'assumiglia moltu à quelle di Uruguay è Paraguay.

## Vucabulariu
Cum'è in tutta l'Amèrica Latina, ancu in Argentina, u vucabulariu si distingue suvente di quellu di u spagnolu auropeiu. Altre parolle è spressione sò cunnisciute tantu in Spagna ch'è in Argentina, ma sò usate più frequentemente o sò più tìpiche pè u castiglianu d'Argentina (o d'Amèrica Latina in generale). Talvolta, si ricunnosce influenze di u talianu o purtughese. Qualchì esempiu:
Le Corbusier

**Charles-Édouard Jeanneret-Gris** (La Chaux-de-Fonds, 1887 – Roccabruna-Capu Martinu, 1965) hè statu un architettu svìzzeru-francese.

## Biugrafia
Da u 1920 hà pigliatu u nome **Le Corbusier**.
Aare

L**'Aare** o l**'Aar** hè un fiume in a Svìzzera. Hè longu 288 km (secondu antri riferimenti ancu 295 km). In u passatu l'Aare hè statu un impurtante fiume di tràficu.
François Quesnay

**François Quesnay** (prununzia: /fʁɑ̃swa kɛnɛ/; natu 4 di ghjugnu di 1694 in Méré, Yvelines - mortu 16 di dicembre di 1774 in Versailles) fù un economistu francese di a scola di i fisiocrati. Hè cunnisciutu pè avè publicatu u "Tableau Économique" (Tavulone Economicu) in 1758, chi pose e base di l'idee fisiocrate. Era ancu prubabilmente a prima prova di fà u riassuntu di u funziunamentu di l'economia di manera glubale, è analitica. Hè dunque una contribuzione maiò à u pinsamentu economicu.
Cummerciu

U **cummerciu** hè l'acquistu è a vendita di bè. Hè una di l'attività principale nantu à a quale si stabilisce l'ecunumia. L'evuluzione di u cummerciu 'ss'ultimi seculi hè tale ch'è avale tutti i paesi di u mondu facenu parte di un mercatu glubale senza cunfini. 

À parte da u terzu millenniu si vede un motu forte di anti-glubalizazione chì vole u ridissignà di i metudi di stu sittore impurtante di l'ecunumia. 

## Voce currelate
* Ecunumia
* Finanza
* Cummerciu elettronicu
* Marketing
Károly Polányi

**Károly Polányi** (natu in Vienna u 25 ottobre di u 1886 è mortu in Toronto u 23 aprile 1964) fù un storicu di l'economia è intellettuale ungrese, cunnisciutu pè u libru *[[A Grande Trasformazione]]*.

## Biografia

Natu in l'Imperiu Austro-Ungrese, Károly Polányi slugiò in Ingliterra in 1933, è diventò prufessore à l'università di Oxford, nanzu d'andà si ne in u Canada dopu à a Secunda Guerra Mundiale.

## Ingagiamentu puliticu

Polányi fù attivu in parechje clubi politichi in Ungheria. Fù cusi u primu presidente di u Circulu Galilei, in 1908, è participeghja à a redazzione di un ghjurnale radicale. Participò à a revoluzione democratica di 1918 in 'ssu paese, ma si n'andò in Vienna durante a Ripublica di i Consiglii.

## Pinsamentu Economicu

A teoria maiò di ''A Grande Trasformazione'' hè chì u mercatu ùn hè micca naturale, cume lu pinsanu i liberali, ma u produttu di ciò chì chjama a «grande transformazione», chì hè un muvimentu di «disincastramentu» di l'economia da u restu di a sucetà. Quessu disincastramentu cagiunò trè «mercanziazione" :
* quella di a muneta
* quella di a terra
* quella di u travagliu

## Opere

* Partitu Radicale è partitu citadinu (Radikális párt és polgári párt) (Budapest, 1918)
* A Grande Trasformazione (The great transformation) (New York – Toronto, 1957)
* Cummerciu è mercatu in l'imperii antichi (Trade and markel in the early empires) (Economies in history and theory, London, 1957)

## Da vede dinò
Scurpionu neru

U **scurpionu  neru** (o scurpione neru) (Euscorpius flavicaudis) hè un tipu d'animali chì faci parti di a famiglia di l'Euscorpiidae. Hè cumunu in l'ariali di u Mari Tarraniu: in Algeria, in Tunisia, Italia, in iSpagna, in Corsica, è in a parti miridiunali di a Francia. Pocu tempu fà, u scurpionu neru hè statu introduttu in Ingliterra è ancu in Uruguay. A piccula culonia di scurpionu neru chì ci hè avali in Ingliterra, hè a più à nordu in u mondu. 

U scurpionu neru hè longu 3 à 5 cm. Hè neru neru, fora di a coda è di i patti chì sò giaddi. A so coda hè abbastanza fina. T'hà quattru paghji di patti giaddi.

U scurpionu neru codigiaddu campa da 5 à 7 anni. Li ci voli dui anni par ghjunghja à l'ità adultu. A gestatzione dura da 10 à 14 mesa. Li piaci à u scurpionu neru à stà sottu à i petri o u legnu. Accadi à spessu ch'eddu stessi accantu à i casi. Ùn hè micca cunsidaratu com'è vilanosu, è in generali a pugnicatura di u scurpionu neru è com'è quidda d'un ragnu. U liveddu di tussicità ùn hè ch'è 1 annantu à una scala di 5. Ma à spessu, u scurpionu neru pizzica, inveci di pugna. U dulori hè com'è una pugnitura di vespa. Ci hè un dismurfisimu sissuali ind'è u scurpionu neru: a coda di u masciu hè più maiori cà quidda di a femina.

U scurpionu neru manghja insetti, ragna. Ma pò stà mori senza nutriscia si. Pà catturà a so preda, u scurpionu si movi lestru lestru.

Parechji sinonimi di *Euscorpius flavicaudi* sò:
* *Scorpius algeriacus* C. L. Koch 1838
* *Scorpius massiliensis* C. L. Koch 1837
* *Scorpius monspessulanus* C. L. Koch 1837
* *Teuthraustes brasilianus* Mello-Leitão 1931

## In Corsica
U scurpionu neru (o scurpione neru) hè u scurpionu cumunu in Corsica. Hè ancu chjamatu a furbicetta (Dizz. *U Muntese*). U scurpionu si piaci in i loca umiti è adumbrati, è si trova à spessu in i carciari.

## Rifarenzi
* Ciavatti, Petru (dir. redazzione) Dizziunariu *U Muntese*, 1984, Albiana

## Liami
* U scurpionu neru codigiaddu (in inglesu)
Agnosticisimu

L**'Agnosticisimu** (chì vene da u grecu ἀγνωστικισμός, chì anch'ellu vene da ἀγνoεῖν, *a-gnoèin*, chì significheghja litteralmente *ùn cunnosce micca*) hè 'sta forma di pensamentu chì ùn dà u ghjudiziu nantu à qualchì prublemu perchè ricunnosce chì ùn si hà micca una cunnuscenza sufficiente per pudè dà una risposta, o chì hè umanamente impussibule à fà.
Sta pusizione hè à l'ispessu pigliata nantu à u prublemu di a cunnuscenza di l'urighjine di l'Universu, di l'esistenza di Diu, ma qualchì volte pò ancu cuncernà a pulitica, l'etica o ancu a sucietà.

À l'ispessu accade chì l'agnostichi sò inculpati di esse "minefottisti" nantu à u prublemu di a fede è di ùn avè nisunu interessu spirituale o riligiosu. 

U nome fubbe adupratu per a prima volta in u 1869 da u naturalista britannicu Thomas Henry Huxley, per fà capisce a so pusizione nantu à a so cridenza in u Signore; u terminu divene cum'è una cuntrappusizione à l'antiche duttrine cristiane gnostiche, chì dicenu chì a cunnuscenza di a rialità ultima (gnosi) hè nentru à ogni omu.

## Variante di agnosticisimu

* **Agnosticisimu lighjeru**: chì hè cunsideratu cum'è un'upinione persunale. Questu cuncerna a persona chì dice chì ùn c'hè micca cunnuscenza o cirtezza nantu à a rialità superiore.

* **Agnosticisimu forte**: chì hè cunsideratu cum'è un'affirmazione catigorica nantu à a cunnuscenza di e rialità superiore, perchè indicheghja chì questi ùn si ponu micca cunnosce è chì l'esseru umanu ùn hè micca in cundizione per affirmà ne l'esistenza oppure nigà la.

* **Agnosticisimu apaticu**: hè quellu chì dicia ch'è a scuperta di e rialità superiore, s'ellu questu pò accade, ùn cambia micca a cundizione di l'omu è, per stu mutivu, e riligione sò inutule.

## Da leghje ancu

* Ateisimu
* Gnosticisimu
Ateisimu

L**'Ateisimu** hè a nigazione di l'esistenza di Diu (da u grecu *θεος*, "Theos" = diu, pricidutu di l'alfa privativu) è chì ùn prufessa nisuna riligione per cunvinzione persunale, è si distingue da l'agnosticisimu chì hè l'indifferenza versu ogni tipu di riligione. Una persona chì ùn crede micca hè un **ateu**.

## Variante di l'Ateismu

Ne esistenu dui tipi:
*L'Ateisimu forte
*L'Ateisimu debule.


File:Bezbozhnik u stanka 22-1929.jpg
File:Descent of the Modernists, E. J. Pace, Christian Cartoons, 1922.jpg


## Da vede dinò
*Agnosticisimu
Buddisimu

U **Buddisimu** hè una filusufia chì si fonda annantu à l'insignamentu di Gautama Siddhartha, dettu Śakyamuni, maestru spirituale vissutu in l'India di u Nordu trà u 563 a.C. è u 483 a.C.. Fubbe chjamatu Buddha, sprissione chì vole dì "l'Illuminatu", "U Sveghjulu".
Esoterisimu

L**'esoterisimu** o **essoterisimu** (da u grecu *exoterikos*, esternu) hè una forma di riligiusità chì ùn si avvale di riti iniziatori, è hà pertantu una valenza pubblica, essendu accissibule à e ghjente chì sò fora di pratiche riligiose o di cumplessi duttrinari.

À l'ispessu hè basatu nantu à simbuli esteriori di i quali ùn si cunnosce micca u significatu.
Utilità marginale

In economia, l'utilità marginale d'un avere o d'un serviziu hè l'utilità ch'un agente economicu piglia da a consomazione d'una quantità supplementare di 'ssu avere o serviziu.

Pè una funzione d'utilità U è quantità consumate X è Y di dui averi :
:U : \begin{array}[t]{lcl}\mathbb R^{+} \times \mathbb R^{+} &\rightarrow &   \mathbb R^{+} \\
                               (X,Y) & \mapsto    & U(X,Y)
           \end{array}


Definimu l'utilità marginale di a consumazione di u primu avere cù a derivata parziale raportu à X di a funzione d'utilità :

:\ U_{X}'= \frac{\partial U}{\partial X}

Quessa utilità marginala diminuisce cù a quantità d'averi consumati. Pè esempiu, sè avemu digia dui stilo, l'utilità d'un stilo supplementare saria debula, cumparata à cio chi saria sè un avemiamu mancunu stilo.

## Da vedè dinò

* Marginalisimu
* Valore d'utilità
Valore d'utilità

In economia, l'utilità marginale è, in a teoria di u valore, quella chi dice chi u valore d'un avere dipende di a sò utilità è micca di u travagliu necessariu à a so produzione.

L'economisti chi sustenenu quessa teoria sò i neoclassichi.

Marx da quessa definizione di u valore-utilità :

## Paradossu di u diamantu è di l'acqua

U paradossu di l'acqua è di u diamantu hè un paradossu natu in a teoria classica di u valore. Fù enunciata da Adam Smith di a manera seguente :

## Referimenti


## Da vedè dinò

* valore di scambiu
Valore di scambiu

U valore di scambiu hè u cuntrariu di u valore d'utilità.

Inde a teoria di u valore, dice chi u valore d'un avere ùn dipende micca di l'utilità data da a consumazione d'un produttu o d'un serviziu, ma di u travagliu necessariu à a sò produzzione, è dunque à ciò chi si pò cumprà incu ellu.

## Paradossu di l'acqua è di u diamantu

U paradossu di l'acqua è di u diamantu hè un paradossu natu in a teoria classica di u valore. Fù enunciata da Adam Smith di a manera seguente :

## Referimenti



## Da vedè dinò

* Valore d'utilità
Federazione

U federalisimu hè una di e forme chì ùn statu pò piglià. U federalisimu hè un'unione trà sfarenti stati suvrani chì aduttanu una costituzione. U mudellu di u federalisimu hè a costituzione di i Stati Uniti, scritta in u 1787. A federazione ùn si deve micca cunfonde cù a cunfederazione. A sfarenza trà i dui hè chì in una cunfederazione, statu federale ùn ci n'hè. I stati federali ùn si devenu mancu cunfonde cù i stati unitarii decentralizati o regionalisti, cume a Spagna.

Un statu federale deve avè trè caratteristiche :
* a **soprapusizione** : u livellu federale è u nivellu naziunale si suprapusanu. Esistanu dunque dui ordini ghjuridici, ogni statu avendu una costituzione propia, è una corte suprema, è cetera...
* a **participazione** à l'esecutivu è a u legislativu federale. Esiste sempre in un statu federale una camera ind'u parlamentu pè riprisentà di manera in principiu uguale ogni statu. Un esempiu di quessa hè u Senatu di i Stati Uniti, duve ogni statu manda dui senatori. A participazione à l'esecutivu hè più ristrinta, in generale. L'esempiu u piu cumpitu hè in Svizzera, duve i membri di l'esecutivu riprisentanu un cantone, è induve c'hè un sistemu di giru tra i cantoni. U modu d'elezzione di u presidente di i Stati Uniti hè ancu una manera di fà participà i stati à l'esecutivu federale. Ben intesu, u principiu di participazione vole ancu dì chì i stati participeghjanu à u putere costituente.
* l**'autonomia** : ogni statu hà u so guvernu propiu, è e so leghje propie. A costituzione federale, chì sirve ancu di pattu, face a lista di e cumpentenze di u guvernu federale è di i stati chì formanu a federazione. Una corte suprema deve pronunzià si nant'à i conflitti trç u statu federale è i stati.

## Esempii di stati federali

* a Germania
* u Belgiu
* i Stati Uniti
* l'Australia
* a Svizzera
* a Nigeria
* ecc ...

## A Francia : una federazione?

Qualchi ghjuristi si ponenu a quistione di sapè s'è a Francia, cù u statutu speciale di a Nova Caledonia, ùn saria micca diventata una federazione piattata.

## Referimenti
Fiume

Un **fiume** hè un corsu d'acqua chì si lampa nant'à u mare o un oceanu.

## Da vede dinò
*Idrografia
*Portu (fiume)
*Solenzara (fiume)
Anzianu ponte di U Vechju

L' **Anzianu ponte di U Vechju** hè un ponte di Corsica. Hè situatu trà Vivariu è Venacu, sopra à u fiume di U Vechju. A so cuncezzione hè stata fatta da Gustave Eiffel. U ponte hè statu custruitu à a fine di u seculu XIX, da u 1891 à u 1893. U custruttore fù Guglielmu Tollinchi, è l'ingeniere era Maurice Koechlin. U ponte hè longu 170,96 metri è altu 84 metri sopra l'acqua di u fiume. A struttura mettalica di a parte suprana di u ponte era distinata à permette u passaghju di u camminu di ferru di Corsica, U Trinichellu. A parte suttanu invece, fatta in petra scalpillinata, incù a so arcata, era per cuntinuà u stadone è permette u passaghju di e vitture. L'anzianu ponte di U Vechju hè statu scrittu cum'è munimentu storicu u 29 lugliu di u 1976. Po fù classatu cum'è munimentu storicu in u 1992.
À i ghjorni d'oghje, l'anzianu ponte di U Vechju hè statu abandunatu è rimpiazzatu da u ponte novu di U Vechju.

## In a cultura corsa

Ci conta Roccu Multedo (1994, p. 101) chì l'anzianu ponte di U Vechju era unu di i lochi ind'ellu ci eranu e battaglie di i mazzeri, a siconda notte di nuvembre. Siont'è Multedo, ci eranu quà i cumbatti frà i mazzeri diVenacu è quelli di Vivariu.

## Referenze
* Multedo, Roccu (1994), U mazzerisimu - Le mazzérisme, L'originel, Parighji
Vuvuzela

A **vuvuzela** (: /vuːvuːˈzeɪlə/ ), chjamata dinò *lepetata* hè una trumbetta longa d'un metru usata ind'i stadi di ballò futbol sudafricani.'Ssu strumentu uriginali è famosu pà u so rimori, hè statu pupularizatu soprattuttu da a Cuppa di i Cunfederazioni in u 2009 è cù a Cuppa di u Mondu di Futbol di u 2010, sempri in Africa di u Sudu. Hè stata criticata pà u rimori ch'idda faci, stimatu à 130 dB.

## Da vede dinò
*Cialamella
*Mandulinu
*Riberbula
*À cappella
*Konghou
Aeruportu di Dong Hoi

L**'Aeruportu di Dong Hoi** hè l'aeruportu di Dong Hoi, Quang Binh, Vietnam. Hè situatu à 6 chilometri à u nordu di a cità.

## Destinazione
* Vietnam Airlines (Hanoi, Ho Chi Minh cità)

## Da vede dinò
*Aeruportu di Ca Mau
*Aeruportu di Cam Ranh
*Aeruportu di Can Tho
*Aeruportu di Con Dao
*Aeruportu di Da Nang
*Aeruportu di Dong Tac
*Aeruportu di Lien Khuong
*Aeruportu di Tan Son Nhat

## Ligami
* U situ di l'aeruportu di Dong Hoi  (inglese)
Ghjuvan Petru Gaffori

**Ghjuvan Petru Gaffori** hè un persunaghju storicu di Corsica. Era un medicu è un patriottu corsu. Nascì in Corti in u 1704. Morse assassinatu in Corti u 2 uttrove di u 1753.

## Biugrafia

U babbu di Ghjuvan' Petru Gaffori era Filippu Antone Gaffori, chì fù pudestà di Corti. Ghjuvan' Petru fece i so studie di medicina in Genuva, cunsigliatu da u so ziu Anton'Francescu, chì era medicu in quella cità (Serpentini 2006). Vultò dopu in Corsica à u principiu di l'annu 1734. Subitu dopu, fù elettu cum'è membru di u cunsigliu supranu durente a cunsulta chì ebbe locu u 18 aprile di u 1734, in u Cunventu di Sant'Antone di a Casabianca (Serpentini 2006). Ghjuvan' Petru Gaffori fù prima sicritariu di u rè Tiadoru di Neuhoff, eppo numinatu prutettore di a Nazione corsa in u 1745 per una consulta adunita à u cunventu d'Orezza per luttà contrà Genuva, i capi storichi di a rivolta essendu tutti fughjiti in esigliu. In u 1746, Ghjuvan' Petru si chjappa a citatella di Corti, chì era guardata da i ghjenuvesi, dimustrendu tandu assai curaghju ; diventa tandu u maestru di u centru di Corsica. In u 1751, fù numinatu cum'è generale di a Nazione. U 3 ottobre di u 1753, morse Ghjuvan' Petru Gaffori in un' imbuscata da sei tiradori, frà i quali si pudia cuntà u so propriu fratellu, in u quartiere di San' Pancraziu in Corte. Siont'è certi autori, 'ss' assassiniu fù urdinatu da i ghjenuvesi. Ma siont'è certi altri, era solu infatti una littica in a famiglia Romei chì èun cuncernava ch'è i termini d'una pruprietà. 
A sposa di Ghjuvan' Petru Gaffori era Faustina di Matra chì fù celebre per a so participazione in a difesa di Corti. In u  1746, Faustina urdinò à i suldati di piglià a citatella mentre i ghjenuvesi avianu chjappu u so figliolu è u si  tenienu cum'è ustagiu. Dicienu i ghjenuvesi ch'elli avianu da tumbà u so figliolu. Ma Faustina rispose ch'ella ùn si rinderia micca. Ma per furtuna, u zitellu fù finalmente ritruvatu vivu. Parechji anni dopu, i ghjinuvesi attacconu dinù Corti è Fausina minacciò di fà saltà una botte di polvera s'è l'abitanti si avissinu da rende si.

Ghjuvan' Petru Gaffori è Faustina di Matra ebbenu almenu dui figlioli: Francescu Gaffori (1744-1796), chì fù generale, è Ghjulia Mattea Gaffori, chì si maritò incù Andria Colonna-Ceccaldi.

Morse Ghjuvan' Petru Gaffori u 2 uttrove di u 1753 in u quartiere di San' Pancraziu in Corti, à l'età di 49 anni, assassinatu in un' imbuscata da sei tiradori, cù l'appoghju di Genuva, da parechji membri di a famiglia Romei, chì eranu in littica incù ellu (Serpentini 2006). Frà i tiradori chì tumbonu Gaffori, si pudia cuntà u so propriu fratellu. Ci era dinù un abitante di u paese di Lozzi, cugnumatu *Barretta Vechja*, chì fù implicatu in l'assassiniu. *Barretta Vechja* pigliò dopu a machja è si cullucò in Niolu, in una sapara vicinu à u ponte di Fontanellu, sopra à u Golu.

## Referenze
* Serpentini, Antone Lurenzu (dir.), *Dizziunariu storicu di a Corsica*, Albiana, 2006 (in francese)

## Da vede dinù
* Faustina di Matra
* Corti
Montehermoso

**Montehermoso** u **Montermosu** hè una cumuna spagnola di a pruvincia di Cáceres, in a cumunità autonoma di Extremadura.
Scali di u rè d'Aragona

I **Scali di u rè d'Aragona** sò un munimentu storicu di Corsica, situatu in a cità di Bonifaziu. Hè unu di i loca più visitati da i turisti in Bonifaziu. I Scali falani da a turra situata in cima (U Turrionu), insin'à u mari. Sicondu a lighjenda, i scalinati di u rè d'Aragona sariani stati custruiti in una nuttata. I Scali sò cumposti di 187 scalini. A so inclinazioni hè impurtanta: 45 gradi. Par via di quissa, a falata di i Scali ferma priculosa è ùn hè micca ricumandata par i parsoni anziani.

## Storia

Pò suppona a parsona chì à l'urighjina, ci era un passaghju in u tippali calcariu di Bonifaziu à u locu ind'iddu si trovani avali i Scali, chì parmittia di falà, abbastanza faciuli, insin'à a u mari. 'Ssu passaghju naturali saria statu allargatu à pocu à pocu. Difatti sariani i monachi franciscani chì avariani scavatu i scalini, ad una ad una, in a roccia calcaria. Si pò pinsà dinò chì u so fini era di pudè ghjugna à l'acqua biitoghja chì ci era sottu.

## Altri scali
Ma i scali di u rè d'Aragona ùn sò micca i soli scalinati di Bonifaziu . Chì ci sò dinò:
* a Scala di i Frati: hè una scalinata antica, chì hè sparita à i ghjorna d'oghji. Ma a so esistenza hè cunfirmata, apposta chì si n'invenani i bunifazinchi è chì a Scala di i Frati hè mintuvata in parichji carti antichi di Bonifaziu. A Scala di i Frati faci rifarenza à i frati di l'oratoriu anticu di Sant'Antonu (Canonici 2004), chì hè sparitu anch'iddu.
* a Scala di u Puzzu San Bartumià: 'ssa scalinata, poca cunnisciuta, hè stata scavata da 1852 à 1856. Cumporta 330 scalini. A scala hè stata fatta in ghjiru à un puzzu fondu 65 metri. 'Ssu puzzu, largu trè metri, era statu fattu per pudè ghjugna à l'acqua biitoghja chì si truvaia più in ghjò. 
* a Scala di u Timonu: 'ssa scalinata cumporta 168 scalini. Hè stata fatta in 1885, à fini di difenda a cità (Canonici 2004).

## Citazioni
Accadi chì i Scali di u rè d'Aragona fussini mintuvati in a cultura corsa. Par asempiu in a ghjastema:
* *Ch'è tù poschi scenda à capu inghjò i scali di Bonifaziu !* 

## Noti

## Liami
* I Scali di u rè d'Aragona, Corsica news 

## Da vida dinò
* a Lighjenda di i Scali di u rè d'Aragona
* Bonifaziu
Palmata

A **Palmata** (o Dorata) (*Sparus aurata*) hè un pesce di acqua salamastra presente in u Mediterraniu e l'Atlanticu

## Da vede dinò
*Ragnola
*Pesciucane
*Pesci di Corsica
Serge Gainsbourg

**Serge Gainsbourg** (natu **Lucien Ginsburg** in Pariggi, 2 d'aprili 'llu 1928 - Pariggi, 2 di marzu 'llu 1991) fù un cantadori, autori, cumpunidori, pittori è cineastu francesi d'urighjini russia è ghjudea.

## Biugraffìa

### Da vede dinò
* Air
Noemi

**Noemi** (Roma, 25 di ghjennaghju 1982) hè una cantante, musicante italiana. U so nome cumpletu hè **Veronica Scopelliti**.

## Biugrafia
Noemi sona di moltu assai strumenti (per esempiu chitarra, pianuforte).

## Discugrafìa
### Album in studiò
* 2009: *Sulla mia pelle* (#3 Italia - #44 Europa) - Sortito: 2 uttrovi 2009 (Sony Music)
* 2010: *Sulla mia pelle (Deluxe Edition)* (#3 Italia - #42 Europa) - Sortito: 19 di ferraghju 2010 (Sony Music)
* 2011: *RossoNoemi* (#6 Italia) - Sortito: 22 di marzu 2011 (Sony Music)
* 2012: *RossoNoemi - 2012 Edition* (#12 Italia) - Sortito: 15 di ferraghju 2012 (Sony Music)
* 2018: *La luna*
### EP
* 2009: *Noemi* (#8 Italia - #97 Europa) - Sortito: 24 d'aprile 2009 (Sony Music)
### Singuli

* 2009: *Briciole* (#2 Italia - #51 Europa) - Sortito: 10 d'aprile 2009 (Sony Music)
* 2009: *L'amore si odia* cù Fiorella Mannoia (#1 Italia - #34 Europa) - Sortito: 10 di settembre 2009 (Sony Music)
* 2010: *Per tutta la vita* (#1 Italia - #42 Europa) - Sortito: 17 di ferraghju 2010 (Sony Music)
* 2010: *Vertigini* - Sortito: 14 di maghju 2010 (Sony Music)
* 2011: *Vuoto a perdere* (#6 Italia - #47 Europa) - Sortito: 28 di ghjennaghju 2011 (Sony Music)
* 2011: *Odio tutti i cantanti* - Sortito: 6 di maghju 2011 (Sony Music)
* 2011: *Poi inventi il modo* - Sortito: 16 di settembre 2011 (Sony Music)
* 2012: *Sono solo parole* (#3 Italia) - Sortito: 15 di ferraghju 2012 (Sony Music)
### [[Festival di Sanremo]]
* 2010 cù *Per tutta la vita*
* 2012 cù *Sono solo parole*

### Tour
* 2009 - *Noemi tour* 
* 2009/2010 - *Sulla mia pelle tour I* 
* 2010 - *Sulla mia pelle tour II*  
* 2011/2012 - *RossoNoemi tour I* 
* 2012 - 2012 - *RossoNoemi tour II* 

## Ligami
* Situ officiale
* YouTube officiale
* Arca di Noemi 
* YouTube Arca di Noemi
Lighjenda di i Scali di u rè d'Aragona

A **Lighjenda di i Scali di u rè d'Aragona** (o Legenda di e Scale di u rè d'Aragona) hè assuciata incù i Scali di u rè d'Aragona, un munimentu storicu di Corsica, situatu in a cità di Bonifaziu è dinò unu di i loca più visitati in à cità di Bonifaziu. 

I Scali falani da a turra situata in cima (U Turrionu), insin'à u mari. Siont'è a lighjenda, i Scali, chì cumportani centu uttanta setti scalini, sariani stati custruiti in una nuttata. 

## Da vida dinò
* i Scali di u rè d'Aragona
* Bonifaziu
Bonanova

Bonanova hè u nomi di a rivista literaria di u Centru Culturali Universitariu di Corti nata ind'u 1997.
'Ssa rivista conta oghji vintitrè numari è hà pà dirittori di a publicazioni u rumanzeru è pueta Ghjacumu Thiers.

## Liami
* Bonanova, Interromania: numari 2 à 8
Aeruportu di Dong Tac

L**'Aeruportu di Dong Tac** hè l'aeruportu di Tuy Hoa, pruvincia Phu Yen, Vietnam. Hè situatu à 2 chilometri à u nordu di a cità.

## Destinazione
* Vietnam Airlines (Ho Chi Minh cità, Hanoi)

## Da vede dinò
*Aeruportu di Ca Mau
*Aeruportu di Cam Ranh
*Aeruportu di Can Tho
*Aeruportu di Con Dao
*Aeruportu di Da Nang
*Aeruportu di Dong Hoi
*Aeruportu di Lien Khuong
*Aeruportu di Tan Son Nhat

## Ligami
* U situ di l'aeruportu di Dong Tac (inglese)
Burra cascistretta

A burra cascistretta (*Typha angustifolia*) hè una spezia di pianta chì face parte di a famiglia di e Typhaceae.

## Descrizzione

A burra cascistretta hè una pianta acquatica vivace appartinendu à a famiglia di e Typhaceae. Si distingue da e so longhe casce strette è e so infiuriscenze caratteristiche à forma di mazza. 

## Ripartizione

'Ssa spezia hè largamente sparta à traversu u mondu, truvendu si in e rigione timperate è subtrupicale di l'emisferu nordu. Omu a ritrova in particulare in Europa, in Asia, in Africa suprana è in America suprana. 

## In Corsica
A burra cascistretta hè schersa in Corsica. Difatti, esistenu in Corsica parechje spezie di burra:
* *Typha angustifoglia* (a burra cascistretta): schersa
* *Typha domingensis*: cumuna
* *Typha latifolia*: a burra cascilarga: cumuna
* *Typha laxmanii*: rarissima

## Biolugia

A burra cascistretta hè una pianta acquatica chì cresce per u più in e zone umite, tale i paduli, i stagni è e sponde di i corsi d'acqua. Hè adattata à cundizione di terre umiti è tullereghja ancu un'immirsione parziale in acqua. 

'Ssa pianta si riproduce per u più in via vegetativa, grazia à i so rizomi suttarranii chì producenu nove buttature. Pò ancu riproduce si per via di i granelli, chì sò spergugliati da u ventu o l'acqua. 

## Tassonumia

*Typha angustifolia* hè u nome scentificu accittatu per 'ssa spezia. Parechji sinonimi di *Typha angustifolia* sò:
* *Typha bracteata* Greene
* *Typha elatior* Boenn.
* *Typha minor* Curtis
* *Massula angustifolia* Dulac

## Cunsirvazione

Benchì a burra cascistretta sii una spezia cumuna è largamente sparta, certe pupulazione ponu esse minacciate per causa di a distruzzione di u so ambiente naturale. E zone umite sò à spessu assiccate o sgradate per l'agricultura o u sviluppu urbanu, ciò chì pò caghjunà una diminuzione di e pupulazione di 'ssa pianta. 

## Riferimenti
* Gamisans, J.  & Jeanmonod, J. (1993) *Catalogu di e piante vascularie di Corsica - Catalogue des plantes vasculaires de la Corse*, Cunservatoriu è giardinu botanicu di a cità di Geneva: Geneva (in francese)
* Jeanmonod D. & Gamisans J. (2013) *Flora Corsica* (2 ed), Edisud.

## Da vede dinù
* a burra
* a burra cascilarga

## Note


## Altri prugetti
*  ''Typha angustifolia'' annantu à Wikimedia Commons.
Manu

A **manu** hè a stremità di u membru antiriore umanu.

## Citazione
Accade chì a manu fussi mintuvata in a litteratura è a cultura corsa. Per esempiu, in i pruverbii:
* Chì vadagna in prima mani, si ni và à calzi in mani.
* Ciò ch'edda faci a mani dritta, ùn devi veda a mani manca.
* Mani ch'ùn prendi, a casa u rendi.
* Una mani lava l'altra e tremindù làvani u visu.
o in e sprissione:
* *U Signori l'hà cacciatu a [[mani]] di capu.*
* *Dà si di mani*
Istati di a San'Micheli

L' **Istati di a San'Micheli** (o Estate di a San'Michele) si dici di quand'è u tempu hè beddu è caldu insin'à a fini di sittembri è ancu d'uttrovi. Tandu s'hè di vaghjimu ma pari chì u tempu fussi quiddu di l'istatina. Difatti San'Micheli hè u 29 sittembri.

In Italia, ci hè listessa sprissioni, ma si tratta di l' "istati di San'Martinu", chì hè affistatu beddu più tardi: l'ondici nuvembri.

## Da veda dinò
* San'Micheli
Codifurciula

A codifurciula (Forficula auricularia) hè un insettu chì faci parti di a famiglia di i Forficulidae. Hè cumuna in Auropa ed hè stata introdutta in America. Si scontra à spessu in ortu. Hè longa 12 à15 mm. I pinzi di u masciu sò longhi 4 à 8 mm, quandu i pinzi di a femina inveci sèo longhi 3 mm. L'antenni di a codifurciula ani 14 o 15 segmenti. I pinzi di a codifùrciula sò più mori incurvati ind'è u masciu ch'è ind'è a femina. I femini s'accupani di l'ova, i curani è i difendini contr'è l'agrissioni.

## In Corsica
A codifùrciula hè prisenti è cumuna in l'isula sana: da a piaghja à a muntagna. Hè ancu stata ussirvata à altezza di più di 2000 metri. Si vedi à spessu sottu à i petri.

Altri nomi corsi di a codifurciula sò: a codiforcula è u tagliaminchju (Dizz. *U Muntesu*).

## Rifarenzi
* Ciavatti, Petru (dir. ridazzioni) Dizziunariu *U Muntese*, 1984, Albiana

## Liami
* L'ortopteroidi di Corsica, Uffiziu di l'Ambiente di Corsica 
* Enciclopedia of life: A codifurciula
Nuuk

**Nuuk** (in danese: *Godthåb*) hè a capitale di a Gruenlandia (ò Groenlandia), paese autunomu di u Regnu di Danimarca.

## Descrizzione
Lucanus tetraodon

*[[Lucanus teraodon]]* hè un tipu d'insettu chì faci parti di a famiglia di i Lucanidae. Hè prisenti in l'Auropa sana. Ci hè un impurtantu dismurfisimu sissuali, appostu chì, ind'è l'adultu, u masciu hè più longu ch'è a femina.

Parechji sinonimi di *Lucanus teraodon* sò:
* *Lucanus provincialis* Colas, 1949
* *Lucanus sicilianus* Planet, 1899

## In Corsica
*Lucanus teraodon* hè cumunu in Corsica. A variità prisenti in Corsica hè longa 40-50 mm. Si pò scuntrà in l'isula sana. Si piaci in i loca ind'eddu ci sò i lecci, i suvari, ma dinò ind'eddu ci sò l'alzi o i castagni (Jiroux & prévost 2009).

## Rifarenzi
* Jiroux, E & Prévost, P., *I bufona di Corsica* - Les lucanes de Corse, Stantari, 2009, #17
Dorcus parallelipipedus

*[[Dorcus parallelipipedus]]* hè un tipu d'insettu chì faci parti di a famiglia di i Lucanidae. U corpu hè neru. Ci hè pocu dismurfisimu sissuali ind'è *Dorcus parallelipipedus*, ma u masciu hè più maiori ch'è a femina. T'hà bisognu d'umidità par sviluppà si.

Stà in u legnu tarulatu. Si piaci mori in u saliciu. Si pèo ussirvà di branu è d'istatina. Si scontra dinò più à spessu à l'abrugata ch'è in a ghjurnata.

## In Corsica
*Dorcus parallelipipedus* hè cumunu in Corsica. A variità prisenti in Corsica hè longa 20-30 mm. Si pò scuntrà in l'isula sana (Jiroux & Prévost 2009).

## Rifarenzi
* Jiroux, E & Prévost, P., *I bufona di Corsica* - Les lucanes de Corse, Stantari, 2009, #17

## Da veda dinò
* Lucanus tetraodon
Frank Lloyd Wright

**Frank Lloyd Wright** (natu in Richland Center, Wisconsin l'8 di ghjugnu 1867- mortu in Phoenix u 9 d'aprile, 1959) hè statu un architettu americanu.

## Biugafia
Sant'Eramu d'Aiacciu

**Sant'Eramu d'Aiacciu** hè una ghjesgia di Corsica. Hè situata in a cità d'Aiacciu, in u carrughju Forcioli Conti. U santu patronu di a ghjesgia hè Sant'Eramu, u patronu di i naviganti è di i piscadori. Frà l'elementi rimarchevuli chì si trovani in a ghjesgia, si pò mintuvà una statua di Sant'Eramu. Ma a particularità di a ghjegsia hè a prisenza di circa dodici navi (riali o in pittura), appesi à i mura o à a volta di u sulaghju supranu. Sò voti chì currispondini à un'offrita à Diu o à i Santi, dopu à un avvinimentu chì cuncirnava i marinari, com'è una timpesta o un accidenti.

File:Sant'Eramu d'Aiacciu7.jpg
File:Sant'Eramu d'Aiacciu9.jpg
File:Sant'Eramu d'Aiacciu10.jpg
File:Sant'Eramu d'Aiacciu17.jpg


## Storia

A ghjesgia *Sant'Eramu d'Aiacciu* hè un'anziana ghjesgia di u Culleghju di i ghjisuiti, chì fù edificata in 1617. Era chjamata tandu a *ghjesgia di u Culleghju* (*A Madonna di a Misericordia*, Adecec). In 1815 a ghjesgia fù cunsacrata à u cultu è piazzata sottu a prutizzioni di Sant'Eramu.

## Riferimenti
* ''Aiacciu: A Ghjesgia Sant'Eramu'', Ghjuvanni Alesandri, Corse-Matin
* ''I Santi - Marzu - A Madonna di a Misericordia'', Adecec 

## Da veda dinò
* Aiacciu
* Sant'Eramu
Rombu

In geomitria, un **rombu** (o "lusanga") è un quatrangulu chì hà tutti i so lati di listessa lunghezza paralleli à dui à dui.
U quatratu hè un tipu particulare di rombu: inoltre u fattu d'avè tutti i so lati uguali, hà ancu tutti i so anguli chì sò uguali è pari à 90°.

## Proprietà
### Lati
I lati opposti di un rombu sò paralleli: in cunsequenza, u rombu face parte di a famiglia di i parallelogrammi.

### Diagunale
Com'è in tutti i quatranguli, u rombu hà dui diagunale, chì anu la particularità d'esse perpendiculare frà elle è d'intersecà si in u so puntu mediu.

Ogni diagunale divide u rombu in dui trianguli isusceli.

### Anguli
L'anguli opposti di un rombu sò congruenti, vene à dì anu un valore uguale: quindi 
:Â=Ĉ=\alpha è Ḃ=Ḋ=\beta

Dui anguli cunsecutivi in u rombu sò supplementarii, vene à dì ch'è a so somma hè para à 180*: in altri termini :
:{\alpha} + {\beta} = 180°

Un casu particulare di rombu, avendu tutti i so anguli uguali è pari à 90°, hè u quadratu.

## Altezza di  u rombu
L'altezza di u rombu hè a distanza h trà dui di i so lati opposti.

## Perimetru
S'è a hè u latu di u rombu, u so perimetru hè datu da a formula:

:p = 4 \cdot a.

## Area
L'area di u rombu si pò calculà in quattru modi:


 com'è per tutti i parallelogrammi, effettuendu u prodottu di a base a, coincidente cù u latu di u rombu, per l'altezza h: 
: A = a \cdot h,
 multiplichendu a diagunale maggiore d_1 per a diagunale minore d_2 è dividendu u risultatu per 2: 
: A = ,
 multiplichendu u mezuperimetrup per u raghju r di a circunferenza iscritta:
: A = p \cdot a,
 infine, calculendu u quadratu di u latu a è multiplichendu lu per u segnu di unu qualunque di l'anguli interni
: A = {a^2 \cdot \sin\alpha} = {a^2 \cdot \sin\beta}.


Riguardu à sta quarta formula par u calculu di l'aria sò nutati parechji punti:

* \sin\alpha è \sin\beta sò uguali parchì \alpha è \beta sò anguli supplementari: quistu hè u mutivu par u quale si pò usà indifferentamente l'unu o l'altru

* u rombu pruduce a so aria massima quandu i lati sò parpindiculari trà elli per furmà un quatdratu: in stu casu \sin\alpha è \sin\beta sò uguali à 1 è a formula s'identificheghja incù quella di u quadratu vene à dì diventa

: A = {a^2} 

* à misura ch'è u rombu si *sciaccia*, \sin\alpha è \sin\beta diventanu minori di 1 è dunque l'aria di u rombu diventa più piccula rispettu à quella di u quadratu da u quale s'era partutu

* infine, sciaccendu tutalamente u rombu finu à avè \alpha = 0 è dunque \sin\alpha = 0, a so aria diventa nulla


## Da vede dinò
* Quadrilateru
* Parallelugramma
* Quatratu

## Note


## Fonte
'Ss'articulu pruvene in parte o in tutalità da l'articulu currispundente di a wikipedia in talianu.
Walter Gropius

**Walter Adolph Gropius** (natu in Berlinu, Germania u 18 di maghju 1883 - mortu in Boston u 5 di lugliu, 1969) hè statu un architettu alemanu.

## Biugrafia